Wees versigtig - www.bybelkennis.co.za
"When I took up the cross I recognized it's meaning. The cross is something that you bear, and ultimately, that you die on." Martin Luther King, Jr
Elke jaar bring nuwe geleenthede, maar ook nuwe versoekings. Kyk na Noag na die sondvloed. Die water het skaars teruggetrek of Noag word dronk (Genesis 9:20 – 27). Toe het hy kaal in sy tent gelê. Gam sien dit en gaan vertel dit vir sy twee broers. Beide Noag en Gam het gesondig – Gam se nageslag word vervloek.
Kom ons kyk na een aspek van hierdie verhaal: die gevolge van sonde.
Niemand is immuun teen sonde nie
Noag was 'n regverdige man. Onder sy tydgenote was hy onberispelik en hy het naby God geleef (Genesis 6:9); Noag het alles gedoen presies soos God hom beveel het (Gensis 6:22). Ten spyte hiervan word hy dronk. Ons versoekings mag van dié van Noag verskil, maar die waarheid bly dieselfde: regverdigheid vandag is geen waarborg van 'n oorwinning môre nie.
'n Kragtige beweging van God hou ons nie weg van die sonde nie
God kommunikeer persoonlik met Noag en waarsku hom van die vloed wat gaan kom. Hy gee vir hom aanwysings oor die bou van die ark; Hy beskerm vir Noag en sy familie tydens die vloed. Noag se eerste optrede nadat hy die ark verlaat het, was om 'n altaar te bou. Hierdie geskiedenis van God wat in Noag se lewe werk, verhoed nie dat Noag keuses maak wat skaamte oor hom bring nie.
Selfs 'n enkele sonde kan 'n rekord van jare se trou uitwis
Noag was so getrou dat hy selfs in die Hebreër-boek plek kry in die gallery van geloofshelde (Hebreërs 11:7). Maar dieselfde Bybel skram nie weg van Noag se sonde in Genesis 9 nie. Die gevaar dat ek vandag 'n besluit kan neem wat die res van my lewe negatief sal beïnvloed, is altyd daar.
Sonde beïnvloed selde net vir ons
In Noag se geval open die sonde van Noag die deur vir sy seun se sonde. Sonde lei dikwels tot bitterheid en vergelding deur ander. Oppas, ons sondes mag littekens op ander laat.